PYN EN STYFHEID | Health24
PYN EN STYFHEID
Ek wonder of u my kan help. My man het 'n vreeslike styfheid in al sy ledemate. Hy kla dat in sy heupe is dit seer sowel as sy skouerknoppe en dan is sy spiere ook styf. Hy sê dit voel asof hy die comrades gehardloop het. Bloedtoetse is gedoen en ek het 'n paar van die uitslae wat ek gou met u kan deel !! Uric Acid .57 ; CRP 37.2 ; RHEUMATOID FACTOR <20.
Wat kan fout wees.??? Hy het nou al die volgende medikasie gebruik; vanaf 03 Julie 2008, Arthrexin Supp, Voltaren pille, Cataflam D, Panafort, Coxflam 7.5mg. Met al die goed sukkel hy nog steeds. HELP ASB.
Ek hoop hy is by 'n rumatoloog wat spesifiek na die gewrigte kyk. Bloedtoetse toon nie of daar oste-artritis in die gewrigte is nie en x-strale is nodig. Al die medikasie wat jy noem, is anti-inflammatoriese pille en soms neem dit 'n rukkie om te begin werk. As hy nie by 'n spesialis rumatoloog is nie, stel ek voor jy maak 'n afspraak by een.